google/wiki40b huggingface dataset:
Fars

Geografi

Zagrosfjellene strekker seg fra nordvest til sørøst og deler provinsen i to forskjellige geografiske regioner. Den første ligger i nord-nordvest, mens den andre ligger sør-sørøst i provinsen, og begge er fjellrike høyland. Etter de siste inndelingene, består provinsen av følgende distrikter: Estahban, Abadeh, Eqleed, Bovanat, Jahrum, Darab, Sepidan, Shiraz, Fasa, Firouzabad, Kazeroon, Lar, Lamerd, Marvdasht, Mamasani og Nayreez.

Klima

Der er tre forskjellige klimatiske regioner i Fars-provinsen. Det fjellrike området i nord og nordvest har moderat kalde vintre og mild sommer. De sentrale regionene, med relativt milde vintre, har varm og tørr sommer. I sør og sørøster vintrene moderate, mens sommeren er veldig varm. Gjennomsnittstemperaturen i Shiraz er 16,8° C, og varierer mellom 4,7° og 29,2° C.

Historie og kultur

Før islam, steg to store iranske ledere, Kyros den store og Ardashir I, herfra og skapte de store dynastiene til henholdsvis akamenidene og sasanidene. Aleksander etablerte i tillegg mange byer i provinsen.
Fars gikk så fra hånd til hånd gjennom tallrike dynastier, som etterlot tallrike historiske og antikke monumenter, hver av dem har sin egen verdi som del av verdensarven og reflekterer historien til provinsen, Iran og det vestlige Asia. Ruinene i Bishapor, Persepolis og Firouzabad minner alle om dette.
På grunn av de geografiske karakteristikkene til Fars og dens nærhet til Persiagulfen, har Fars lenge vært et bosetningsområde for forskjellige innfødte og stammer fra andre deler av verden, som tyrkerne, semitter og ariere som var under innflytelse av iransk kultur. Men de opprinnelige stammene i Fars, inkludert Qashqai, Mamasani, Khamseh og Kohkiluyeh, har beholdt sin innfødte og unike kultur og livsstil som utgjør deler av den kulturelle arven til Iran, som tiltrekker seg mange turister.

Fars idag

Shiraz lufthavn er den eneste internasjonale flyplass i provinsen. Byene Lar og Lamard har også flyplasser som forbinder dem med Shiraz og Teheran. Shiraz er også hovedruten fra Teheran til det sørlige Iran.
Landbruk er svært viktig i Fars. Hovedproduktene er korn (hvete og bygg), sitrusfrukter, dadler, sukkerrør og bomull.
Fars har også betydelige petrokjemiske fasiliteter, sammen med et oljeraffineri, en fabrikk som produserer hjul, en stor elektronikkindustri og sukkerfabrikk. Turisme er også stor industri i provinsen.
Tamaki Uchiyama

Landslaget

Tamaki Uchiyama spilte 58 landskamper for Japans kvinnelandslag. Hun ble tatt ut i Japans tropp til VM i fotball 1991, VM i fotball 1995, Sommer-OL 1996 og VM i fotball 1999.
Familiestyrelsen

Familiestyrelsen, og tidligere Familieretsdirektoratet, var et dansk direktorat som løste oppgaver på det familierettslige område. Den 4. januar 2012 ble direktoratet omdannet til en del av Ankestyrelsen – kalt Familieretsafdelingen – som hører under Social- og Integrationsministeriet. 
Blant de områder som direktoratet og den senere Familieretsafdelingen arbeider med, er separasjon, skilsmisse, samvær, ektefellebidrag, barnebidrag, farskap og adopsjon. Familiestyrelsen administrerte også navnelovgivningen. I konkrete saker fungerte direktoratet som klageinstans for avgjørelser truffet av Danmarks statsforvaltninger. 
Fra august 2004 til november 2007 hørte Familiestyrelsen under det senere nedlagte Ministeriet for Familie- og Forbrugeranliggender. I november 2007 fikk den nytiltrådte kirke- og integrasjonsminister Birthe Rønn Hornbech godkjennelse av trossamfunn flyttet fra Kirkeministeriet til Justitsministeriet. Dermed kom området under Familiestyrelsen. Den 3. oktober 2011 ble den overflyttet til Social- og Integrationsministeriet.
Familiestyrelsen sysselsatte ca. 40 medarbeidere. Direktøren var Dorrit Sylvest Nielsen. 
Familieretsafdelingen holder til på Kristineberg på Ydre Østerbro.
Stenorhopalus

Utseende

Middelsstore (ca. 20 millimeter), lange og slanke, blankt gulbrune til svarte trebukker med reduserte dekkvinger, pronotum kan være gulrødt. Antennene er tynne og omtrent så lange som kroppen. Pronotum er rundet til sylindrisk, dekkvingene er kraftig innsnevret bakover og reduserte til smale fliker, når ikke til bakkroppsspissen slik at flygevingene er udekkede. Beina er lange og tynne.

Levevis

Disse billene har larver i hardt, dødt trevirke. De voksne billene, som ligner noe på veps, tar trolig ikke næring til seg. De er livlige insekter som flyr godt.

Ubredelse

Slekten er utbredt i Chile og Argentina.
Two Rivers One Road

Two Rivers One Road er et musikkalbum utgitt av Steinar Albrigtsen og Jørn Hoel i 2009. Det var egentlig ment at albumet skulle komme i 2008, men utgivelsen ble utsatt.
Cyphosterna

Utseende

En middelsstor, avlang, svart trebukk med rødt pronotum. Antennene er tynne og litt lengre enn kroppen. Pronotun er avrundet sekskantet, dekkvingene litt avsmalnende bakover, hver dekkvinge med to gule lengdestriper. Beina er nokså lange og tynne.

Utbredelse

Arten er bare kjent fra Mexico (Yucatán).
Fylkesvei 3472

Fylkesvei 3472 går mellom Sandvad og Fosstveit i Tvedestrand kommune. Veien er 1,8 km lang.
Frem til 2019 hadde veien betegnelsen Fylkesvei 106.
Augustenborg

Augustenborg slott

En stor del av slottet er i dag i bruk som psykiatrisk sykehus, men i bygningens inngang finnes en utstilling som viser slottets, byens og hertugdømmets historie. Slottskirken er åpen for besøkende om sommeren, og i perioder blir det holdt omvisninger.
Christian Frederik (kong Christian VIII av Danmark) giftet seg med sin andre ektefelle Caroline Amalie på slottet 22. mai 1815. Slottet var hennes barndomshjem.
Ved slottet ligger også skulpturparken Augustiana.
Château Haut-Marbuzet

Produksjon

Vingårdens åker på 65 mål ligger med Château Cos d'Estournel og Château Montrose som nærmeste naboer på hver sin side. Den er beplantet med 50 % cabernet sauvignon, 40 % merlot og 10 % cabernet franc. Eiendommen har utsikt over munningen til elven Gironde og befinner seg hovedsakelig på Marbuzet-åskammen, med grusholdig jordsmonn, samt på Long Treytin-platået. Den høye andelen merlotdruer som anvendes i vinen, som tradisjonelt sett ikke er vanlig i appellasjonen, i tillegg til lang lagring i på nye eikefat, bidrar til vinens runde karakter. Vinene fra Haut-Marbuzet blir ofte beskrevet som eksotiske eller overdådige, og utvikler seg ved lagring til runde viner med en uttrykksfull egenart som ikke er vanlig i de tradisjonelt stramme vinene fra Saint-Estèphe.
Det produseres en egen vin fra vinrankene som er under 12 år, under navnet Château MacCarthy.
Moralia

Moralia (gammelgresk Ἠθικά — fritt oversatt som Spørsmål om sed og skikk) er en samling med 78 essay og taler av den greske historikeren Plutark. 
Samlingen inneholder tekster om flere ulike emner. Her er Om Isis og Osiris, som er en viktig kildetekst til egyptisk mytologi, en drøfting av forholdet mellom høna og egget, en humoristisk dialog mellom Odysseus og en av Kirkes griser, en hyllest av Aleksander den store, en kritisk analyse av Herodot, tekster om vennskap, smiger, barneoppdragelse, dyder, overtro, kjærlighet, «mannen i månen», sjelen, reinkarnasjon, kulde, andre naturfenomener, Romerske spørsmål (Αἴτια Ῥωμαϊκά – Quaestiones Romanae) og Greske spørsmål (Αἴτια Ἑλληνικά – Quaestiones Graecae).
Siden Henri Estiennes utgave fra 1572 har verkets 78 essay tradisjonelt blitt organisert i 14 bind. Noen av tekstene er av ettertiden vurdert som pseudoepigrafiske, dvs uriktig tilskrevet Plutark.
Utdrag fra Moralia er oversatt til norsk i ulike bind av serien Verdens hellige skrifter: Om Isis og Osiris gjengis både i Zarathustras sanger med tekster om zoroastrismen og i Den egyptiske dødeboken, og tekster om livets vei med tekster om egyptisk mytologi; mens utdrag fra Romerske spørsmål gjengis i Romersk religion.
Critérium du Dauphiné 2011

Critérium du Dauphiné 2011 var den 63. utgaven av sykkelrittet Critérium du Dauphiné og ble arrangert fra 5. til 12. juni 2011. Bradley Wiggins vant rittet sammenlagt, mens Joaquim Rodríguez og John Degenkolb vant to etapper hver.
I tillegg til de 18 ProTeams ble Cofidis, Europcar, FDJ og Saur-Sojasun invitert.
Karl Seglem

Liv og virke

Seglem tok musikkutdanning ved Voss Folkehøgskules musikklinje i 1978–1980. Sammen med medelev fra folkehøyskolen, Kenneth Sivertsen, reiste Seglem på sin første turné for Rikskonsertene i 1985, og har senere turnert omfattende både for Rikskonsertene og Den norske jazzscene. På 1980-tallet samarbeidet Seglem med Sivertsen, Terje Isungset, Arvid Genius, Jan Grieg og Knut Kristiansen i Bergen, spilte i ulike sammenhenger, skrev for Jazznytt og var politisk aktiv i Foreningen norske jazzmusikere.
I 1991 etablerte Seglem det uavhengige plateselskapet NorCD, som siden har gitt ut jazz-, folk-, impro-, og verdensmusikk. Seglem har gitt ut en lang rekke album, både som soloartist og i mange andre sammenhenger, særlig med sin mangeårige samarbeidspartner, perkusjonisten Terje Isungset i duoen Isglem og med Isungset og hardingfelespiller Håkon Høgemo i trioen Utla. Han skriver film- og teatermusikk og har skrevet flere bestillingsverk for ulike anledninger.
Sammen med Jon Fosse har Seglem gitt ut albumene Prosa (1996) og Dikt (2006), der Fosse leser dikt til Seglems musikk. Han skriver også dikt selv, og har gitt ut diktsamlingene Stilla er ein åker (2006) og Kvit frekvens, stille spor (2013).
Den 8. oktober 2015 feiret Seglem 30-årsjubileum som selvstendig frilansmusiker med utgivelsen av de tre albumene  Lærad (The tree), Live in Germany og WorldJazz, den siste består av et utvalg låter fra albumene Femstein, Urbs, Ossicles og Som spor.
Seglem har spilt på alle de store norske jazz- og folkemusikkfestivalene, og har holdt konserter i Tyskland, USA, Japan, Sverige, Irland, Finland og England.
Then he Kissed Me…

Then he Kissed Me… er et musikkalbum med Liv Marit Wedvik, utgitt i 2003. Dette er hennes debutalbum som soloartist. Albumet lå tolv uker på VG-lista og endte med 9.-plass som beste plassering.
Håndball-EM 2016 for menn

Innledende runde

Trekningen av gruppene i innledende runde ble avholdt 19. juni 2015 i ICE Exhibition Centre i Kraków.

Toppscorer

Kilde: handball.sportsresult.com

Beste målvakt

Kilde: handball.sportsresults.com
Knud Juel

Knud Juel (født 30. september 1665, død 10. januar 1709) var amtmann over Kjøbenhavns Amt, etatsråd samt godseier på Valdemars slott.
Han var sønn av admiral og sjøhelt Niels Juel og Margrethe Knudsdatter Ulfeldt til Totterupholm, og døpt den 1. november 1665. Han ble kammerjunker hos Charlotte Amalie, siden amtmann over Københavns amt og etatsråd. Etter farens død i 1697 overtok han Valdemar slott på Tåsinge. Embedet tvang ham til å bo i hovedstaden, men han omfattet godset på Fyn med stor interesse, blant annet ved å forøke det med kjøp. Han sikret godset for etterslekten ved i sitt testamente å opprette det til et stamhus.
Knud Juel giftet seg 18. februar 1695 med Christine Elisabeth von Knuth. Med henne fikk han 10 barn. Han døde 26. februar 1738 i København, og ble begravet i Holmens kirkes kapell. Enken giftet seg siden med oberst Alexander Frederik von Møsting, hvilket skapte uro i Juelfamilien med tanke på barnas arv.
Bufe

Bufe er en samlebetegnelse som beskriver produksjonsdyr og andre nyttedyr. I Norge bruker vi normalt beskrivelsen bufe når vi ønsker å definere tradisjonelle beitedyr som krøtter, hest, sau og geit, men begrepet inkluderer også andre tamme produksjonsdyr, for eksempel gris, kanin, hønsefugl og gjess med videre. I andre land inngår også mer eksotiske dyr, som for eksempel esel og kameldyr som alpakka, guanako, lama, vikunja, baktriakamel, dromedar med videre.
Kumihimo

Kumihimo er en japansk flette-teknikk. Materialene til kumihimo avhenger av formålet med fletten, men silke er det tradisjonelle materialet.
Flettene som ut av denne fletteteknikken kan bli brukt til mye forskjellig: Armbånd, belter, borter, nøkkelringer og mye annet.
Renaults Formel 1-resultater

Tabellene under gir en fullstendig og detaljert oversikt over resultater i Formel 1-mesterskapet for Renault F1 siden 1977. Den første tabellen viser resultatene til fabrikksteamet Renault, og den nederste tabellen viser resultatene til team som Renault har vært motorleverandør til.
Neue Pinakothek

Neue Pinakothek («nye pinakotek») er et kunstmuseum i München i Tyskland som viser europeisk kunst fra særlig 1800-tallet. Museet åpnet i 1981.
Museet rommer over 6000 kunstverk av blant andre Francisco de Goya, Jacques-Louis David, Thomas Gainsborough, Bertel Thorvaldsen, William Turner, Caspar David Friedrich, Eugène Delacroix, Max Liebermann, Pierre-Auguste Renoir, Edouard Manet, Claude Monet, Paul Cézanne, Paul Gauguin, Camille Pissarro, Edgar Degas, Alfred Sisley, Georges-Pierre Seurat, Vincent van Gogh og Edvard Munch.
Rett overfor det nye pinakoteket ligger det gamle, die Alte Pinakothek, med verk av mestere fra middelalderen fram til slutten av 1700-tallet. Sammen med et tredje museum, Pinakothek der Moderne med moderne kunst fra 1900- og 2000-tallet, danner museene Kunstareal München («Kunstområdet München»).
Det opprinnelige Neue Pinakothek ble reist 1846 etter tegninger av August von Voit, men ble ødelagt i 1944 under bombeangrep mot byen under andre verdenskrig.
Open Sound System

Open Sound System (OSS) er et POSIX-kompatibelt grensesnitt for å lage og lage lyd i Unix og Unix-liknende operativsystemer.  Det er basert på systemkall fra standard Unix. Navnet OSS brukes også noen ganger om programvaren i en Unix-kjerne som sørger for OSS-grensesnittet; det kan oppfattes som en utstyrsdriver, eller en samling drivere for lydkort. Målsetningen med OSS er å tillate srkriving av lydbaserte applikasjoner som ikke bryr seg om den underliggende maskinvaren.
OSS ble skapt av Hannu Savolainen og distribueres under flere lisenser, hvorav tre av dem er definerer OSS som fri programvare.
Sørmarka Arena

Lokalisering og eierskap

Arenaen ligger Sørmarka Idrettspark  i Stavanger kommune, og er en del av Folkehallene, som eies av kommunene Stavanger, Sandnes, Sola og Randaberg.
  
Til sammen utgjør Sørmarka Arena, Randaberg Arena og Sandneshallen rundt 30 000 m² aktivitetsflate. En fjerde hall (sykkelvelodrom) er under bygging.
Det overordnede målet for satsingen er å «bygge den sprekeste regionen i landet ved å styrke idrettens funksjon og plass, spesielt blant aldersgruppen 6-19 år».

Historikk

Hallen er bygget på stedet der den gamle kunstisbanen fra 1981 lå. Den åpnet offisielt den 1. oktober 2010.
Det første arrangementet i hallen var imidlertid en Whitney Houston-konsert den 6. juni 2010.
Curling-EM 2013 ble avholdt i denne hallen 22.-30. november.
Verdenscup i hurtigløp på skøyter arrangeres for første gang i Sørmarka Arena den 29.-31. januar 2016.
Isak Rogde

Priser og utmerkelser

Isak Rogde fikk Bastianprisen for barne- og ungdomslitteratur i 1989 for sin oversettelse av  Peter Pohl: Janne, min venn og Bastianprisen for voksenlitteratur i 2010 for sin oversettelse av Uwe Tellkamps Tårnet. Dette er første gang Bastianprisen har blitt utdelt posthumt.
Han har også blitt tildelt Kirke- og undervisningsdepartementets oversetterpris og har to ganger kommet på IBBY's hedersliste (International Board on Books for Young People Honour List).   
Rogde var bosatt i Oslo.
Budd Coast

Budd Coast, også kjent som Budd Land, er en del av Wilkes Land og den delen av kysten av Antarktis som ligger mellom Hatch Islands, ved 109°16'Ø, og Cape Waldron ved 115°33'Ø. Kysten vender mot Davishavet og strekker seg fra Tottenbreen til Vincennes Bay. Den ble oppdaget i februar 1840 av den amerikanske Wilkes-ekspedisjonen (1838–42) ledet av løytnant Charles Wilkes, og ble navngitt av Wilkes etter Thomas A. Budd, fungerende kaptein på sluppen «Peacock», et av skipene som ble brukt i ekspedisjonen. Advisory Committee on Antarctic Names (US-ACAN) tok i bruk navnet i 1947, og Antarctic Names Committee of Australia (ANCA) fulgte etter i 1955.
Basketball under Panamerikanske leker 1959

Basketball under Panamerikanske leker 1959. Basketball var med som en av nitten sporter under de tredje Panamerikanske leker 1959 som ble arrangert i Chicago i USA fra 27. august til 7. september. Det var en turnering for menn og en for damer, USA vant begge.
Ty Burrell

Tidlig liv

Burrell ble født i Grants Pass, Oregon, som sønn av Sheri (født Hauck), en lærer, og Gary Burrell, en familieterapeut. Han er av engelsk, tysk, skotsk, irsk og fransk avstamning. Burrell vokste opp i den lille sørlige byen Applegate, Oregon, nær grensen til California.

Personlig liv

Burrell og hans kone Holly giftet seg i 2000. De bodde i New York helt til de flyttet til Salt Lake City i 2008. Paret har siden de flyttet til California arbeidet med En moderne familie. 18. mars 2010 ble det annonsert at Burrell og hans kone hadde adoptert en jente . I mars 2012 adopterte Burrell og hans kone en datter nummer to.

Skuespiller

Burell begynte sin skuespillerkarriere som stand-in i filmer som Black Hawk Down og i re-produksjonen av Dawn of the Dead. Han dukker også opp i Broadway produserte Macbeth. 
Etter noen opptredener på Law and Order, startet Burrell med situasjonskomedier som Out of Practice og Back to you, der han spiller med skuespillere som Patricia Heaton og Kelsey Grammer. Burrell har også opptredener i filmer som The Incredible Hulk og National Treasure: Book of Secrets. 
I 2009 fikk han tilbudt en rolle som Phil Dunphy i det som skulle vise seg å være en braksuksess av en tv-serie, En moderne familie. For hans opptredener i tv-serien har han blitt nominert hele fem ganger til Emmy for fremragende mannlige birolle i en komedie, som han vant i 2011 og 2014.
Burrell har allerede avslørt at han vil dukke opp i animasjonsfilmen «Finding Dory» i 2016.
Geijeraffären

Geijeraffären var en politisk skandale i Sverige som omfattet mørklegging og falske dementier. 18. november 1977 trykte Dagens Nyheter en artikkel av Peter Bratt om at Lennart Geijer, Sveriges justisminister fra 1969 til 1976, hadde kjøpt seksuelle tjenester på et bordell i løpet av sin embetstid. Dette var et sikkerhetsproblem, især hvis noen av de involverte hadde kontakter med østblokkambassadene og deres agenter. Kilden skal ha vært et memorandum fra rikspolitisjefen Carl Persson til Olof Palme, regjeringens statsminister.
Palme og Geijer dementerte alt som stod i artikkelen, sammen med Stockholms politisjef Hans Holmér, Geijers pressekontakt Ebbe Carlsson og Hans Dahlgren på regjeringskanselliet. Dementiet påpekte to mindre saksfeil i artikkelen. DN godtok dementiet og måtte betale erstatning til Lennart Geijer, et beløp han overførte til et stipend om undersøkende journalistikk.
Staffan Heimerson, redaktør i Aftonbladet, bestilte en granskning fra Jan Guillou. Guillou forsøkte og lyktes med å få Bratt til å røpe sin kilde. Det var Leif G.W. Persson som arbeidet for rikspolitisjefen, som på direkte spørsmål bekreftet overfor Bratt at det var sendt et memorandum der justisministeren ble vurdert som en sikkerhetsrisiko. Aftonbladets ansvarlig utgiver Gösta Sandberg avstod fra å publisere artikkelen.
I mai 1978 sendte Sveriges Television et Studio S-program, «Papperen på bordet», der man fortalte at memorandumet omtalte Geijer. Da Gunilla Andrén reiste spørsmålet i Riksdagen 9. mai, dementerte Palme nok en gang, denne gang sammen med den sittende statsministeren Thorbjörn Fälldin.
En journalist i Expressen, Jan Mosander, krevde at sikkerhetspolitiet skulle utlevere det aktuelle notatet. Han fikk det først ved hjelp av en domstol. Det ble publisert i Expressen og bekreftet historien.
I desember 2007 krevde to av de prostituerte, som under Geijer-affæren var i 14-årsalderen, en million svenske kroner hver i erstatning av den svenske staten.
Lee Chung-yong

Karriere

Lees fotballkarriere starter når han er 11 år gammel. Noen mener at han startet med fotball for sent, men hans store talent gjorde at han raskt utviklet seg og fikk tidlig et godt rykte i fotballmiljøet.

FC Seoul

I 2003 begynte Anyang LG Cheetahs (nåværende FC Seoul) under trener Cho Kwang-rae å lete etter unge spillere en kunne utvikle videre. Lee ble oppdaget av en talentspeider og Cho deltok som tilskuer på en kamp der Lee spilte. Etter første omgang var Cho overbevist om at Lee hadde stort potensial, og bestemte seg for å tilby Lee en kontrakt. Lee sluttet på skolen og begynte som fotballspiller på FC Seoul. De neste årene spilte han flere kamper for laget, blant annet sammen med Ki Sung-yueng .
Laget fikk Şenol Güneş som ny manager i 2007. Güneş er i Sør-Korea kjent som treneren for det tyrkiske landslaget som slo Sør-Korea ut av Fotball-VM i 2002. Han fant raskt ut at Ki og Lee hadde potensial og plasserte begge i sentrale posisjoner på førstelaget. Lee spilte 15 kamper første sesong og stod for tre mål.
Året etter spilte han 22 kamper, stod for fem mål og la opp til seks andre. Det var nå han og Ki fikk kjælenavnet «dobbel drage», på grunn av de to sitt unike samspill.
I 2009 fortsatte Lee prestasjonene, med hat-trick mot Chunnam Dragons på sesongens åpningskamp 7. mars, mens han 4. april skårte det avgjørende målet mot Seouls argeste rival, Suwon Samsung Bluewings.

Bolton Wanderers

Senere i 2009 bekreftet FC Seoul Lees overgang til Bolton Wanderers og Premier League. 29. juli ble det bekreftet at han hadde fått arbeidstillatelse, og dermed var en overgang verd 2,2 millioner pund klar. Debutkampen gikk 15. august 2009 da han erstattet Gavin McCann mot Sunderland på Reebok Stadium. Lees første mål kom i en 2–1 kamp mot Birmingham City 26. september.

Internasjonal karriere

Lees første kamp for Sør-Koreas herrelandslag i fotball kom under en kvalifiseringskamp for VM i fotball 2010 mot Jordans herrelandslag i fotball den 31. mai 2008.

Personlig

Lee og hans kjæreste gikk på samme ungdomsskole. Lee verken drikker eller røyker, og unngår også kaffe. Han studerer engelsk, og har siden han flyttet til England utviklet et nært vennskap med Park Ji-sung som spiller for rivalen Manchester United.
Jonathan Creek

Om serien

Seriens episoder har varierende lengde. Serien vant en BAFTA-pris for beste dramaserie i 1998.
Norges Hindu Kultursenter

Norges Hindu Kultursenter (tamilsk:Sivasubramanaya Alayam) er et hinduistisk tempel plassert i Martin Strandlis vei 10 i lokalene til et nedlagt trykkeri bak Rødtvet kirke. Menigheten ved samme navn som tempelet samler hinduer med tamilsk bakgrunn i Oslo-området. Tempelet ble etablert i 1998 og er viet til guden Shiva. 
På sensommeren arrangerer menigheten tempelfesten Thiruvila som trekker hinduer fra både inn- og utland. Under festivalen tas gudebildet Murgan med ut og bades til i Vesletjern.
15. serierunde i 1. divisjon fotball for menn 2015

15. serierunde i 1. divisjon fotball for menn 2015 ble innledet søndag 5. juli 2015 klokken 18.00.
Resitativ

Resitativ (av italiensk recitare: «foredrag») er talenær sang (sang som minner om tale) brukt i operaer, kantater, messer og oratorier, som i ulike utforminger har vært i bruk siden ca. 1600. Opphavet ligger i monodi, en musikkform som ble utviklet i Italia i overgangen mellom renessansen og barokken. Utviklingen av resitativet er tett knyttet til generalbassen.
Under framføringen av et resitativ kan sangeren i varierende grad deklamere teksten rytmisk fritt: seccoresitativet som bare akkompagneres av en basso continuo tillater den største rytmiske friheten, mens accompagnato-resitativet har orkesterstøtte, noe som fører til at den rytmiske friheten blir mindre. 
I operaformene seria og buffa drives handlingen framover under resitativene, mens ariene sjelden inneholder annet enn statiske betrakninger.
Et kjent resitativ er introduksjonen av hovedtemaet Freude, schöner götterfunken... på begynnelsen av siste sats i Beethovens 9. symfoni.
Nautilus Head

Nautilus Head er et markant Nes (andre betydninger)|nes på 975 moh nær nordøstenden av Pourquoi Pas Island, utenfor vestkysten av Graham Land. Det ble først kartlagt i 1936 av British Graham Land Expedition (BGLE) under Rymill. Det ble kartlagt på nytt i 1948 av Falkland Islands Dependencies Survey (FIDS) som navngav det etter ubåten «Nautilus» fra Jules Verne-romanen En verdensomseiling under havet. Andre terrengdetaljer på Pourquoi Pas Island er oppkalte etter karakterer i denne boken.